ญาณิกา ทองประยูร

ญาณิกา ทองประยูร (เกิด 5 มกราคม พ.ศ. 2539) ชื่อเล่น โฟน เป็นนักแสดงหญิงชาวไทย เป็นที่รู้จักจากภาพยนตร์เรื่อง สิ่งเล็กเล็กที่เรียกว่า...รัก ในบทบาท “เฟย์“ (น้องเค้กมะม่วง) (2553)
== ประวัติ ==
ญาณิกา ทองประยูร เกิดเมื่อวันศุกร์ที่ 5 มกราคม พ.ศ. 2539 ที่จังหวัดนนทบุรี ประเทศไทย เป็นบุตรสาวของ นายยรรยง ทองประยูร หรือ โค้ชหมู กับ นางนิญาภรณ์ ทองประยูร มีพี่น้องทั้งหมด 3 คน โดยเธอเป็นพี่สาวคนโต มีน้องสาว 1 คน และน้องชาย 1 คน เธอจบการศึกษาจากมหาวิทยาลัยรังสิต
ญาณิกาได้เข้าสู่วงการด้วยการแสดงภาพยนตร์เรื่อง สิ่งเล็กเล็กที่เรียกว่า...รัก (พ.ศ. 2553) รับบท เฟย์ โดยมีฉากหนึ่งในภาพยนตร์ที่ทำให้ญาณิกาได้เป็นที่รู้จักคือ ฉากเฟย์ถือเค้กรสมะม่วงไปให้ พี่โชน (รับบทโดยมาริโอ้ เมาเร่อ) ทำให้สื่อมวลชนและคนทั่วไปมักเรียกเธอว่า น้องเค้กมะม่วง ต่อมาญาณิกายังมีผลงานการแสดงภาพยนตร์ ตำนานสมเด็จพระนเรศวรมหาราช ภาค ยุทธนาวี และ ศึกนันทบุเรง (พ.ศ. 2554) โดยรับบท หมอกใหม่ พลธนูของเลอขิ่น จากนั้นได้มีผลงานละครโทรทัศน์ตามมาอีกมากมาย อาทิเช่น ละคร ช็อกโกแลต 5 ฤดู (พ.ศ. 2554), น้องใหม่ร้ายบริสุทธิ์ (พ.ศ. 2554), ละครชุด ท่าประชา (พ.ศ. 2555) รวมถึงงานพิธีกร ได้แก่ รายการ chill out ออกอากาศทางช่องTGN
ญาณิกาหันมารับบทนางร้ายเรื่องแรกในละครเรื่อง บ่วงบาป กับบทบาท ระพี หลังจากนั้นเธอได้มีผลงานมิวสิกวิดีโอ และผลงานละครในบทนางร้ายตามมาอย่างต่อเนื่อง อาทิ ละครเรื่อง เสน่หาสัญญาแค้น (พ.ศ. 2557) รับบท ปาริฉัตร, ละครเรื่อง นางชฎา (พ.ศ. 2558) รับบท หงส์หยก ส่วนในด้านผลงานการแสดงมิวสิกวิดีโอนั้น เคยแสดงเป็นนางเอกมิวสิกวิดีโอเพลง "อยากมีแฟนเหมือนแม่" ของ ปราโมทย์ วิเลปะนะ ต่อมาในปี พ.ศ. 2562 เธอยังมีผลงานละครชุดเรื่อง Voice สัมผัสเสียงมรณะ ออกอากาศทางช่องทรูโฟร์ยู
ปัจจุบันเธอกำลังคบหากับ ธัชนนท์ นคราวงศ์ นักฟุตบอลในทีมสโมสรฟุตบอลนครราชสีมา มาสด้า โดยญาณิกาและธัชนนท์ยังได้ร่วมกันทำธุรกิจผ่านทางออนไลน์ ด้วยการขายทุเรียนทอดกรอบ ต่อด้วยน้ำพริกไข่ปูบ้านบ้าน ตามลำดับ
== ผลงาน ==
=== ละครโทรทัศน์ ===
| rowspan = "2" align = "center"| 2554 || align = "center"| ช็อกโกแลต 5 ฤดู || align = "center"| ปุ๊ / ดาวรุ่ง
|-
| align = "center"| น้องใหม่ร้ายบริสุทธิ์ ตอน ดอกไม้ยังไม่บาน || align = "center"| นิจิ
|-
| rowspan = "1" align = "center"| 2555 || align = "center"| ท่าประชา || align = "center"| ก้อย
|-
| rowspan = "3" align = "center"| 2556 || align = "center"| บ่วงบาป || align = "center"| ระพี
|-
| align = "center"| คู่กิ๊กพริกกะเกลือ ตอน ขนมเค้กเสกรัก และ ตอน คนมันสวยช่วยไม่ได้ || align = "center"| บิวตี้ (รับเชิญ)
|-
| align = "center"| ศีล 5 คนกล้าท้าอธรรม ตอน ฆ่าหั่นศพ || align = "center"| ลูกหมู
|-
| rowspan = "1" align = "center"| 2557 || align = "center"| เสน่หาสัญญาแค้น || align = "center"| ปาริฉัตร
|-
| rowspan = "3" align = "center"| 2558 || align = "center"| นางชฎา || align = "center"| หงส์หยก แซ่เล้า
|-
| align = "center"| ศีล 5 คนกล้าท้าอธรรม ตอน เสน่ห์ยาแฝด || align = "center"| เจน
|-
| align = "center"| คนปั้นคน || align = "center"| ลิตา
|-
| rowspan = "1" align = "center"| 2559 || align = "center"| สัมผัสพิศวง ตอน ฝังทั้งเป็น || align = "center"| แจน
|-
| rowspan = "1" align = "center"| 2560 || align = "center"| หล่อล่าผี ตอน ปอบสยิว || align = "center"| มันแกว
|-
| rowspan = "1" align = "center"| 2563 || align = "center"|  ม่านบังใจ'' || align = "center"| วิวลี่ (รับเชิญ)
|-
|}
=== ภาพยนตร์ ===
สิ่งเล็กๆ ที่เรียกว่า...รัก รับบท เฟย์ (พ.ศ. 2553)
ตำนานสมเด็จพระนเรศวรมหาราช ภาค 3 และ 4 รับบท หมอกใหม่ (พ.ศ. 2554)
SOS เมล็ดพันธุ์แห่งปัญญา (สร้างโดย เสถียรธรรมสถาน พ.ศ. 2555)
นมัสเต จ๊ะเอ๋ บ๊ายบาย (สร้างโดย เสถียรธรรมสถาน พ.ศ. 2556) (รับเชิญ)
1325 เลขเป็นเลขตาย (พ.ศ. 2563)
=== มิวสิกวีดิโอ ===
"ความรักรออยู่" ขับร้องโดย สุเมธ องอาจ (เสนอโดย สมบัติทัวร์ พ.ศ. 2556)
"ชัตดาวน์ ดาวชัด" ขับรัองโดย เต๋า ภูศิลป์ (พ.ศ. 2560)
"ข้อยฮักเจ้า" ขับร้องโดย เต๋า ภูศิลป์ (พ.ศ. 2560)
"อยากมีแฟนเหมือนแม่" ขับร้องโดย ปราโมทย์ วิเลปะนะ (พ.ศ. 2561)
"หมึกเล่นไฟ" ขับร้องโดย สงกรานต์ รังสรรค์ (ร้องคู่ ไก่ วงกางเกง) (พ.ศ. 2562)
"อย่าขืนใจ" ขับร้องโดย รังสรรค์ ปัญญาเรือน (ร้องคู่ เอก Season five) ( พ.ศ. 2564)
=== พิธีกร ===
รายการ chill out ทางช่อง TGN ทำหน้าที่พิธีกรแทน บัวบูชา ปุณณนันท์ ชั่วคราว (พ.ศ. 2555)
== อ้างอิง ==
== แหล่งข้อมูลอื่น ==
Twitter โฟน ญาณิกา
เว็บแฟนคลับ โฟน ญาณิกา 
twitter แฟนคลับ โฟน ญาณิกา
ประวัติ ญาณิกา ทองประยูร จาก nangdee
ข้อมูลตัวละครหมอกใหม่ จาก pantip
อลังการในตำนานสมเด็จพระนเรศวรฯ ภาค3
นักแสดงหญิงชาวไทย
นางแบบไทย
พิธีกรชาวไทย
นักแสดงเด็กชาวไทย